आमिर खान के ट्वीट पर आया पीएम नरेंद्र मोदी का जवाब, कही ये बात  
आमिर खान के ट्वीट का पीएम मोदी ने दिया जवाब
आमिर ने दो दिन पहले किया था ट्वीट
पीएम ने ट्वीट पर दिया रिएक्शन
बॉलीवुड एक्टर आमिर खान (Aamir Khan) अकसर सामाजिक मुद्दों पर अपनी बातें रखते हुए नजर आते हैं. आमिर सामज में कुरीतियों और रूढ़िवादी को लेकर खुलकर अपने विचार रखते हैं. हाल ही में फिल्म इंडस्ट्री के मिस्टर परफेक्शनिस्ट ने पीएम मोदी (PM Modi) की मुहिम 'सिंगल यूज प्लास्टिक (Single Use Plastic)' को लेकर एक ट्वीट किया था. इस ट्वीट में उन्होंने मोदी को टैग भी किया था. आमिर खान ने अपने ट्विटर हैंडल से लिखा था, 'माननीय पीएम नरेंद्र मोदी के 'सिंगल यूज प्लास्टिक' के इस्तेमाल को खत्म करने के प्रयासों को हम सबको जी-जान से समर्थन करना चाहिए. यह हम सबकी जिम्मेदारी है कि हम 'सिंगल यूज प्लास्टिक' के इस्तेमाल को पूरी तरह बंद करें.'
The initiative by the Hon'ble PM @narendramodi to curb 'single use plastic' is an effort all of us should strongly support. It's up to each of us to make sure we stop using 'single use plastic'.

अब आमिर खान (Aamir Khan) के इस ट्वीट पर खुद प्रधानमंत्री नरेंद्र मोदी ने रिट्वीट करते हुए उनके कमेंट का रिप्लाई किया है. पीएम मोदी (PM Modi) ने आमिर को इस मुहिम का सपोर्ट करने के लिए धन्यवाद करते हुए कहा, ' 'सिंगल यूज प्लास्टिक' के इस्तेमाल को खत्म करने के इस मूवमेंट में अपने बहुमूल्य सपोर्ट के लिए थैंक्यू आमिर खान. आपके शब्द दूसरे लोगों को भी प्रभावित करेंगे और इससे ये मूवमेंट मजबूत होगा.'

Thank you @aamir_khan for the valuable support to the movement to eliminate usage of single use plastic.
Your encouraging words will inspire others to strengthen the movement as well. https://t.co/AwKi1SzXde

पीएम मोदी के इस ट्वीट पर लोग खूब कमेंट कर रहे हैं. आमिर खान (Aamir Khan) की अपकमिंग फिल्म 'लाल सिंह चड्डा (Lal Singh Chaddha)' 1994 में आई हॉलीवुड क्लासिक और कॉमेडी ड्रामा फिल्म 'फॉरेस्ट गम्प (Forest Gump)' से प्रेरित है. फिल्मों में अपने एक्सपेरिमेंट के लिए मशहूर एक्टर एक बार फिर एक्सपेरिमेंट करते दिखेंगे. इस फिल्म में आमिर खान बिल्कुल अलग अंदाज में नजर आएंगे. ये  फिल्म अगले साल रिलीज होगी.